
২৫ তম ক্লাস 


আল উসুলুছ ছালাছাহ বিষয়ক আলোচনার ২৫ তম ক্লাসে আমরা বইয়ের মাঝামাঝি অবস্থানে আছি। আমরা 
এখন বইটির মূল/প্রধান অধ্যায়ের শুরুতে আছি (৩য় অধ্যায়)। 

আমরা (8 & (৭1২4 এ একটু থামব। অর্থাৎ "ধর্ম দ্বীনকে কেবল আল্লাহর জন্যই নির্ধারিত করা ।" আমরা 
এই বাক্য/উক্তিটি নিয়ে আলোচনা করব কারণ এটি একটি অত্যন্ত গুরুত্বপূর্ণ বাক্য/উক্তি। আর আজকের 
পুরো বৈঠকই আমরা এই বিষয়কে উৎসর্গ করব ইন-শা-আল্লাহ। 


ইখলাস 

যাতে তোমরা কেবলই আল্লাহর ইবাদাত করো এবং দ্বীনকে তাঁর জন্যই নির্ধারণ করো। এখানে 1২ 
মানে খাঁটিভাবে এবং আন্তরিকভাবে । ঞ অর্থ কেবল তাঁরই জন্য। ৷ অর্থ ধর্ম যা আমাদের বিশ্বাস, কর্ম 
ও আমাদের কথাকে বুঝায় । 


ব্যাকরণ মতে, ২ এখানে হাল (৩) হিসেবে ব্যবহৃত হয়েছে । আর হাল হচ্ছে বাংলা ব্যাকরণের "করণ 
কারক" এর মত। যা বুঝায় "কী উপায়ে/কোন অবস্থায়/কোন মাধ্যমে কোনো কাজ সম্পাদন হয়। আর 
এখানে ইবাদাতের ক্ষেত্রে ০১ বুঝাচ্ছে "ইখলাসের সাথে/আন্তরিকভাবে/খাঁটিভাবে/আন্তরিকতা দিয়ে" 
কেবল আল্লাহরই ইবাদাত করতে হবে। আপনার পুরো জীবনব্যাপী আপনি আপনার দ্বীনকে 
আন্তরিকভাবে/খাঁটিভাবে কেবল আল্লাহ তা'আলার জন্যই নির্ধারন করবেন। আপনি একটি শিরক মুক্ত জীবন 
গঠন করবেন। ১4১4 হচ্ছে আন্তরিক আর এই আন্তরিকতা এমন সবকিছুকেই অন্তর্ভুক্ত করে যা লা ইলাহা 
ইল্লাল্লাহর পরিধির মধ্যে পড়ে । "আল ইখলাছ" (--১২) অর্থ বিশুদ্ধতা। এখানে ইখলাছ দ্বারা বুঝানো 
হয়েছে যে, ব্যক্তি তাঁর ইবাদাত দ্বারা কেবল আল্লাহর মুখোমুখি হওয়ার ইচ্ছা এবং আশা করে। ব্যাক্তি 
আল্লাহর পাশাপাশি আর কোনো কিছুরই ইবাদাত করে না। না কোনো ফেরেস্তার, না কোনো নবীর আর না 


কোনো রাসুলের । 

অতঃপর আপনার প্রতি প্রত্যাদেশ প্রেরণ করেছি যে, (হে মুহাম্মাদ সা.) ইব্রাহীমের দ্বীন (ইসলামী 
একেশ্বরবাদ- একমাত্র আল্লাহরই ইবাদাত করা) অনুসরণ করুন, যিনি একনিষ্ঠ ছিলেন এবং শিরককারীদের 
(বহুদেববাদী, মূর্তিপূজক, নাস্তিক ইত্যাদি) অন্তর্ভুক্ত ছিলেন না। {সূরা নাহলঃ ১২৩) 


এবং অতঃপর আমি (আল্লাহ) তোমাকে প্রত্যাদেশ দিয়েছি হে মুহাম্মাদ, তুমি অনুসরণ করবে ইব্রাহীমের 
ধর্মের যে ছিল মুসলিম এবং সত্য দ্বীনের অনুসারী । এবং সে তাদের অন্তর্ভূক্ত ছিলনা যারা মূর্তিপূজা করত 
কিংবা যারা আল্লাহর সাথে অংশীদার সাব্যস্ত করত। আর এটাই (একেশ্বরবাদ) আল্লাহর খাঁটি দ্বীন (ধর্ম) 


১১২ এর একটি বিপরীত শব্দ হচ্ছে 15) (লৌকিকতা/অহংকার/গাফেলতি ইত্যাদি)। যাকে আমরা 
বলি লোক দেখানো বা অহংকার করা। যেমন মনে করুন লোক দেখানোর উদ্দেশ্যে কুরআন পড়া, জিকির 
করা, নামাজ পড়া, শিক্ষা নেয়া অথবা শিক্ষা দেয়া ইত্যাদি। এই ক্লাস রুমেই হয়ত আপনি আসতে পারেন 
লোক দেখাতে অথবা আমি আসতে পারি লোক দেখাতে । এটা হতে পারে জিহাদ বা অন্যান্য ইবাদাতের 
ক্ষেত্রেও ৷ মানুষ এমনটা করে যেন লোকেরা তাকে সম্মান করে এবং ভালো চোখে দেখে। রিয়া বা ইখলাসের 
ঘাটতি অনেক ধরনের হতে পারে আর আমরা এই ধরনগুলো নিয়ে আলোচনা করব। 


ইখলাছের ঘাটতি 


প্রথম ধরনঃ 
রিয়ার প্রথম ধরণ হচ্ছে, ব্যক্তি ইসলামে প্রবেশ করে কিন্তু তার পুরো ইসলামই রিয়া বা লোক দেখানোর 
জন্য। এটা কুফর । আমরা এটাকে বড় নিফার বলি। 

আর আহলে-কিতাবগণের একদল বললো, মুসলমানগণের উপর যা কিছু অবর্তীণ হয়েছে তাকে দিনের 
প্রথম ভাগে মেনে নাও, আর দিনের শেষ ভাগে অস্বীকার করো, হয়তো তারা মুখ ফিরিয়ে নিতে পারে। 
(আল ইমরানঃ ৭২) 


সুতরাং এদের বিশ্বাস/ধর্ম কেবলই জাগতিক স্বার্থের জন্য এবং লৌকিকতা বৈ কিছু নয়। এটা হচ্ছে প্রথম 
ধরন আর এটা কুফর- যে কেবলই লৌকিকতার জন্য ইসলামে প্রবেশ করে কিংবা তার পুরো ইসলামই 
কেবল লৌকিকতা। 


দ্বিতীয় ধরণঃ 


রিয়ার দ্বিতীয় ধরন হচ্ছে, অহংকার/গাফিলতি বশতঃ কোনো ইবাদাত (ফরজ) পরিপূর্ণ পরিত্যাগ করা বা 
বর্জন করা, এটা কুফর। তার এহেন কার্যকলাপ রিয়ার অন্তর্ভুক্ত । উদাহরন স্বরূপ, আমার নামাজ অর্থাৎ 
নামাজের শুরু থেকে শেষ পর্যন্ত, নামাজের প্রতিটা অংশ, পুরো নামাজই রিয়াযুক্ত। এরূপ রিয়ার হুকুমের 
ব্যাপারে ইবনে রজব তাঁর জামিউল উলুম ওয়াল হিকাম (০৫৯ 5 ₹%]| ৮৭) কিতাবে বলেনঃ 

এ ধরনের রিয়া কোনো মুমিনের থেকে হওয়া প্রায় অসম্ভব । 


সুতরাং রিয়ার দ্বিতীয় ধরন হচ্ছে, অহংকার/গাফিলতি বশতঃ ইবাদাত (ফরজ) পরিপূর্ণভাবে পরিত্যাগ/বর্জন 
করা, এটা কুফর। 


তৃতায় ধরণঃ 
তৃতীয় ধরণ হচ্ছে, যদি কারো ইবাদাত বা কর্মের বেশিরভাগই হয় আন্তরিকতা বিহীন/গাফিলতিপূর্ণ এবং 
লোক দেখানোর উদ্দেশ্যে। এটা মুনাফিকের অভ্যাস। আল্লাহ তা'আলা এতদসংক্রান্তে বলেনঃ 

তারা যখন নামাযে দাঁড়ায় তখন অলসভাবে দাঁড়ায় লোক দেখানোর জন্য... {আন নিসাঃ ১৪২) 


সুতরাং যদি কারো আমলগুলোর (শুরু থেকে শেষ পর্যন্ত) মধ্যে বেশিরভাগই হয় লোক দেখানোর উদ্দেশ্যে 
তবে তা এই ধরনের মধ্যে পড়ে নিফাকের ধরন)। 

আর তোমরা তাদের মত হয়ো না যারা তাদের ঘর/অবস্থান থেকে বের হয় গর্বিতভাবে এবং লোক দেখানোর 
উদ্দেশ্যে। (আল আনফাল- ৪৭) 


এগুলো হচ্ছে মুনাফিকের অবস্থা । আরো বাস্তবিক উদাহরণ যা এই ধরনের মধ্যে পড়ে তা হচ্ছে এ সমস্ত 
শাসক যারা ইসলাম ব্যতিত অন্য আইন দিয়ে শাসনকার্ষ চালায়। তারা রাজনৈতিক কারণ অথবা কোনো 
লক্ষ্য অর্জনের কথা বলে পুরো শরীয়াহকে বদলে স্থলাভিষিক্ত করে তাদের নিজেদের মনগড়া আইন-কানুন। 
তারা ইসলামের প্রতি সামান্য সম্মান/গুরুত্ব দেখায় কেবল মূর্খ এবং মাথা-মোটাদের দেখানোর জন্য। তারা 
শরীয়াহকে বদলে ফেলে এবং অন্য কিছুকে এর পরিবর্তে নিয়ে আসে তারা সরকারীভাবে প্রমোট করে, 
বিস্তার করে, স্পসর করে আর আর্থিক প্রনোদনা যোগায় "ইন্টারফেইথ" তথা আন্তঃধর্মীয়তাবাদকে। তারা 
তাদের "ওয়ালা" আর "বারাআ" (আল্লাহর জন্য ভালবাসা এবং আল্লাহর জন্যই ঘৃণা করা) তুলে দেয় 
আল্লাহর শত্রুদের হাতে । আর তারপর তারা গুটি কয়েক মসজিদ বানায় আর সেগুলোতে কিছু কুরআন 
পাঠিয়ে বলে "দেখো আমরা কত কিছু করছি।" আর এই প্রতারণার বুলি বোকা বানাতে পারে কেবল মাথা- 
মোটাদেরকেই, এমন প্রজন্মকে নয় যারা বেড়ে উঠেছে তাওহীদের উপর । এটা বিশ্বাসঘাতক এবং মাথা- 
মোটাদেরই বোকা বানাতে পারে কিন্তু এমন প্রজন্মকে নয় যাদের ভিত্তি শক্তভাবে স্থাপিত হয়েছে তাওহীদের 
উপর। 


এমন আরেকটি উদাহরণ হচ্ছে যা সেক্যুলাররা করে। সেক্যুলারদের আদর্শ ইসলাম নয় কিন্তু তারা তাদের 
কুফরের ভিত্তিতে প্রতিষ্ঠিত আদর্শের সাথে আকর্ষণ হিসেবে ইসলামের একটু ফ্লেভার সাথে রাখে । যাতে 
লোকেরা সহজেই তা গ্রহণ করে অথবা অন্য কোনো উদ্দেশ্যে যাতে তারা প্রত্যাখ্যাত না হয়। এটা 
(সেক্যলারিজম) তাদের মতই যারা একটি নতুন ধর্মবিশ্বাস লালন করে- পশ্চিমা ইসলাম । এটা আরেকটা 
ধর্ম, এটা ইসলাম নয়। এটা পশ্চিমা ইসলাম আর এটা নিজেই আরেকটি ধর্ম। আমরা লালন করি নিখাঁদ 
ইসলাম, আত্মসমর্পন করি নির্ভেজাল ইসলামের কাছে (তা হলো মিল্লাতে ইবরাহীমের পথ বা ইবরাহীম আ. 
এর ইসলাম)। অন্যেরা বেছে নেয় ইসলামের ভিন্ন ভার্সন, যাকে বলা হয় পশ্চিমা ইসলাম। কিন্তু আপনি 
দেখবেন তারা (সেক্যুলাররা) তাদের ইসলামে আমাদের ইসলামেরই কিছু ফ্লেভার যোগ করে মাথা- 


মোটাদেরকে বোকা বানানোর জন্য। এটা কেবল তাদেরকেই বোকা বানাতে পারে যাদের ভিত্তি মজবুত নয়, 
যাদের ভিত্তি তাওহীদের উপর প্রতিষ্ঠিত নয়। 


এগুলো সবই হচ্ছে ইখলাছের ঘাটতি । এই তিনটি ধরনই হচ্ছে ইখলাছের ঘাটতির উদাহরণ আর এগুলো 
কুফর অথবা নিফারু। যদি কারো বেশিরভাগ আমল লোক দেখানোর জন্য হয়, তবে তা এই ধরন তথা 
নিফাকের অন্তর্ভূক্ত হবে, যেমনটা ইবনে রজব রহ. বলেছেন। 


চতুর্থ ধরণঃ 

চতুর্থ ধরন হচ্ছে গাফিলতি বশতঃ আমল/ইবাদাত ছেড়ে দেয়া তবে এক্ষেত্রে তা কুফর হিসেবে গণ্য করা 
হয় না। এটা দ্বিতীয় ধরনের বিপরীত। এখানে ইবাদাত ছেড়ে দেয়া কুফর হবে না কিন্তু কখনো কখনো এর 
মধ্যে রিয়া বা অহংকার পাওয়া যায়। এই ধরন হচ্ছে ছোট শিরক। আর এই শিরক ইখলাছ বা আন্তরিকতার 
পরিপন্থি। আমরা ছোট শিরক আর আল্লাহর নিকট এর শাস্তি সম্পর্কিত আলোচনা করেছি আর আপনাদের 
সামনে এতদসম্পর্কিত মতপার্থক্যপগ্তলোও পেশ করেছি। আমরা আল্লাহর কাছে এ সমস্ত ছোট শিরক থেকে 
ক্ষমা প্রার্থনা করছি। আপনারা চাইলে এ সংক্রান্ত আলোচনা আবারও দেখে আসতে পারেন। সময় বাঁচানোর 
নিমিত্তে আমরা এ আলোচনা পুনরাবৃত্তি করতে চাচ্ছি না। আমাদের অন্যান্য আলোচনার বিষয়বস্তু বাকি 
রয়েছে এখনও । 


এই ধরনটি নফলসমূহ ছেড়ে দেয়ার ব্যাপারে ৷ দ্বিতীয় ধরনের মত অর্থাৎ ফরজ ছেড়ে দেয়ার ব্যাপারে নয়। 
আর এজন্যই এই দুটি ধরন আলাদা আলাদা উল্লেখ করা হয়েছে । ফরজ নামাজ ছেড়ে দেয়া দ্বিতীয় ধরনের 
মধ্যে পড়ে, যা বড় ধরনের রিয়া। আর এই চতুর্থ ধরনটি হচ্ছে নফল ইবাদাত সমূহের মত বিষয়াদির 
ব্যাপারে, যা ছেড়ে দেয়াকে কুফর হিসেবে বিবেচনা করা হয় না। মনে করি, কোনো এচ্ছিক ইবাদাতের 
ব্যাপারে কারো মনে রিয়া বা গাফিলতি প্রবেশ করল, এটা কুফর নয়। এ ধরনে, সে ইবাদাত আল্লাহর 
জন্যই করে কিন্তু শয়তান তাকে বিচ্যুত করে এবং সে ইবাদাত ত্যাগ করে। এই চতুর্থ ধরনটি নানা রকম 
হতে পারে। 


৪€ক. 
শয়তান তাকে বশ করে প্ররোচনা দেয় আর সে ইবাদাতে গাফিলতি শুরু করে। যদি সে শয়তানের 
ওয়াসওয়াসা এবং প্ররোচনা থেকে নিজেকে বাঁচিয়ে নেয় তবে সে ক্ষতিগ্রস্থ হবে না আর গোনাহগারও হবে 
না। 

সহীহ বুখারীর প্রশিদ্ধ হাদিছ যা আপনারা সকলেই জানেন, "আল্লাহ আমার উম্মতের অন্তরের 
ওয়াসওয়াসা/প্ররোচনা ক্ষমা করে দেন যদি সে তা আ'মল না করে অথবা বলে না বেড়ায় ৷" 


এটা কেবলই প্ররোচনা আর বান্দা তাঁর অন্তরের প্ররোচনার বিরুদ্ধে লড়াই করে। ইবনে রজব বলেন, যদি 
সে প্ররোচনাকে কাজে রুপান্তর করার পথ না দেয়, তবে এটা তাঁর ক্ষতি করবে না। অর্থাৎ, যদি সে 
অন্তরের প্ররোচনা প্রতিহত করে, তবে এটা তাঁর ক্ষতি করবে না। বরঞ্চ আশা করা যায় সে এর বিনিময়ে 
আল্লাহর নিকট পুরক্কৃত হবে কেননা সে শয়তানকে প্রতিহত করছে। 


৪খ. 

ব্যক্তি শয়তানের ওয়াসওয়াসাকে প্রতিহত করে না এবং এর বিরুদ্ধে লড়ে না। সে রিয়া আর গাফিলতির 
বিরুদ্ধে লড়ে না। এ বিষয়ে মতপার্থক্য রয়েছে। খেয়াল রাখুন, এই চতুর্থ ধরনের প্রতিটিই হচ্ছে এমন যে, 
বান্দা আন্তরিকতার সাথে ইবাদাত শুরু করেছিল কিন্তু অতঃপর তার কাছে শতান আসে আর তাকে 
প্ররোচনা/কুমন্ত্রনা দেয়। এটা আমাকে ইবনুল জাওযী কর্তৃক তাঁর কিতাব আখবার আল-হামক্কা ওয়াল 
মুগাফফালিনে (০১৬৭ 5 ৪২০৯] ১১) বর্ণিত একটা কাহিনীর কথা মনে করিয়ে দেয়ঃ 


তিনি বলেন, লোকেরা মসজিদে যায় এবং দেখতে পায় যে এক লোক খুব সুন্দরভাবে/ভালোভাবে দীর্ঘ 
নামাজ পড়ছিল । সে শুনতে পায় যে লোকেরা তার ব্যাপারে আলোচনা করছিল। সে নামাজরত অবস্থায়ই 
পাশে তাকায় আর বলে, "আমি রোজাও রেখেছি!" কিন্তু এখানে যার ব্যাপারে আলোচনা করা হচ্ছে সে 
এতটা খারাপ অবস্থায় পৌঁছায়নি। 


"৪ক" তে আলোচনা করা হয়েছে এমন ব্যক্তির ব্যাপারে যে নিজেকে শয়তানের ওয়াসওয়াসা থেকে বিরত 
রাখে । শয়তান তাঁর নিকট আসে, তাকে গাফিল করতে চায়, কুমন্ত্রনা এবং ওয়াসওয়াসা দেয় কিন্তু সে এর 
বিরুদ্ধে লড়াই করে। সে আল্লাহর জন্যই ইবাদাত শুরু করেছিল, তার কাছে শয়তানের ওয়াসওয়াসা আসল 
আর সে তা প্রতিহত করল । আমরা বলি, এটা তাঁর ক্ষতি করবে না। বরঞ্চ সে আল্লাহর নিকট পুরক্কৃত হবে 
ইন-শা-আল্লাহ। 


"৪খ" হলো তার ব্যাপারে যে আল্লাহর জন্যই তার নফল ইবাদাত শুরু করেছিল কিন্তু তার নিকট শয়তানের 
ওয়াসওয়াসা আসল আর সে এর বিরুদ্ধে লড়াই করল না। আমরা বলেছি যে, এ ব্যাপারে মতপার্থক্য 
রয়েছে। আহমদ, ইবনে জারীর আত-তাবারী এবং আল-হাসান আল-বাসরী বলেন, ইন-শা-আল্লাহ, আল্লাহ 
তাঁর ইবাদাত কবুল করবেন। আর তাঁরা সুনান আবু দাউদের একটি মুরসাল হাদিস উল্লেখ করেনঃ 

এই হাদিসটি আবু দাউদে মুরসাল মুরসাল হিসেবে এসেছে। এক লোক রাসূলুল্লাহকে সা. জিজ্ঞেস করল, 
ইয়া রাসূলুল্লাহ, বানী সালামাহ গোত্রের সকলেই যুদ্ধ করেছে। কেউ যুদ্ধ করেছে দুনিয়ার জন্য, কেউ করেছে 
বন্ধু-বান্ধবের জন্য, আর কেউ করেছে কেবল আল্লাহর জন্য। তাহলে এদের মধ্যে শহীদ কে? রাসূলুল্লাহ সা. 
বললেন, তাঁদের সকলেই শহীদ। 


আর ইমামদের এই দল উক্ত হাদিসটিকেই দলিল হিসেবে গ্রহণ করেছেন। 


এখানে এই ধরনটি হচ্ছে যে জিহাদ শুরু করেছিল আল্লাহর জন্য, তাঁর ব্যাপারে । জিহাদ শুরু করার সময় 
(দুনিয়া/বন্ধু-বান্ধব ইত্যাদির জন্য)। ইবনে জারীর বলেন, মতপার্থক্য কেবল এ সমস্ত ইবাদাতের ব্যাপারে 
যেগুলো মৌলিক বা একই সুতায় গাঁথা ইবাদাত ৷ যেমন, নামাজ, রোজা অথবা হজ্ব ইত্যাদি । নামাজ কোনো 
আংশিক ইবাদাত নয়। এটা আল্লাহু আকবার দিয়ে শুরু হয় এবং আস-সালামু আলাইকুম ওয়া রাহমাতুল্লাহ 
দিয়ে শেষ হয়। এটা এমন নয় যে, নামাজের মাঝখানে থেমে যাওয়া যাবে আর তাতে আংশিক নামাজ হয়ে 
যাবে। এর শুরু থেকে শেষ পর্যন্ত মিলেই পুরো নামাজ বা একটি ইবাদাত। আর “৪খ” তে উল্লেখিত 
উলামাদের মতপার্থক্য এরকম অর্থাৎ নামাজ বা রোজার মত ইবাদাতের ক্ষেত্রেই। আপনি আল্লাহর জন্য 
ইবাদাত শুরু করলেন আর এরপর শয়তান এসে আপনাকে ওয়াসওয়াসা দিল, কিন্তু আপনি নামাজ থামাতে 
পারবেন না। নামাজ থামানো/ভাঙা/আংশিক আদায় করা যায় না। আপনি আপনার রোযাও আংশিক আদায় 
করতে পারবেন না। আর এই রকম ইবাদাতের ব্যাপারেই মতপার্থক্য 


অর্থাৎ, যে সমস্ত ইবাদাত একই সুতায় গাঁথা নয় আর এর আংশিক আদায় করা যায়- এসব ইবাদাতে 
গাফিলতি/রিয়া চলে আসল আর আপনি থেমে গেলেন এবং নিয়্যাত পুনরায় পরিশুদ্ধ করে আবার শুরু 
করলেন, যেমন- কুরআন তিলাওয়াত, জিকির, সাদাকা দেয়া, ইলম শিক্ষা দেয়া বা শিক্ষা নেয়া ইত্যাদি, 
এসবের ব্যাপারে ইবনে জারীর বলেন, যে সমস্ত ইবাদাত থামিয়ে দেয়া যায় বা আংশিক আদায় করা যায়, 
যেমন, আমি আল্লাহর প্রশংসা করতে লাগলাম বা তাসবীহ পড়তে লাগলাম আর আমি পঞ্চানন বার পড়ার 
পর আমার নিয়্যাত ওয়াসওয়াসাগ্রস্থ বা প্ররোচিত হয়ে গেল আর আমি আমার নিয়্যাত আবারও শুদ্ধ করে 
ইবাদাত শুরু করলাম, ইত্যাদি ক্ষেত্রে কোনো সমস্যা বা মতপার্থক্য নেই। আমি কুরআন পড়তে লাগলাম 
আর কিছু পৃষ্টা পড়ার পর কোনো ব্যাক্তি আমার পাশ দিয়ে হেটে গেল, এতে আমার নিয়্যাত চলে গেল; 


আমি থামলাম আর আমার নিয়্যাত পরিশুদ্ধ করে আবার শুরু করলাম ৷ আমার নিয়্যাত অবশ্যই পুনরায় ঠিক 
করতে হবে। 


হয়ে যায়। তিনি লেকচার দিতেন যেমন আমরা এখন দিচ্ছি। তিনি বলেন, আমার নিয়্যাত পরিবর্তিত হয়ে 
যেত আর আমাকে এক বৈঠকেই কয়েকবার নিয়্যাত নবায়ন/পরিশুদ্ধ করতে হত। তিনি ক্লাসে থামতেন 
আর বারবার তাঁর নিয়্যাত নবায়ন করতে থাকতেন। তাঁরা এতটাই খোদাভীরু আর ধার্মিক ছিলেন। কিন্তু 
জিহাদের বেলায় এমনটা গ্রহণযোগ্য নয়। আপনি থামতে পারবেন না। কারণ, জিহাদ একটা সময় থেকে 
শুরু হয় আর আপনি ফিরে আসতে পারবেন না যতক্ষণ না জিহাদ শেষ হয়। আপনি নামাজের ক্ষেত্রেও 
এমনটা করতে পারবেন না। কারণ তা আল্লাহু আকবার দিয়ে শুরু হয় আর আস-সালামু আলাইকুম ওয়া 
রাহমাতুল্লাহ বলে শেষ হয়। আপনি নামাজের মাঝখানে পুনরায় শুরু করার নিয়্যাত করতে পারবেন না। 
হজ্ব শুরু হয় একটি সারিয়াহ (চক্কর) এর মাধ্যমে আর শেষ হয় মাথা মুন্ডন আর তার পরবর্তী কাজ সমূহ 
সমাপ্তির মাধ্যমে । আপনি মাঝখান থেকে আবার শুর করতে পারবেন না, এটা আংশিক আদায়যোগ্য নয় 
বা ভেঙ্গে ফেলার অবকাশ নেই। 


যদিও উক্ত বিষয়ে মতপার্থক্য আছে, যদি রিয়া/গাফিলতি বা শয়তানের ওয়াসওয়াসা কারো ইবাদাতে চলে 
আসে আর সে তা প্রতিহিত না করে আর এর বিরুদ্ধে না লড়ে আর তার অন্তরের প্ররোচনা/গাফিলতি বা 
চিন্তা সে চলতে দিতে থাকে, সহীহ মত হল- তার ইবাদাত বাতিল/অগ্রহণযোগ্য হয়ে যাবে। এটা বিশুদ্ধ 
মত কারণ সহীহ মুসলিমে এসেছে- আবু হুরায়রা রা. বলেন, 

যে কোনো আমল করে অন্য কারো/কিছুর জন্য এবং তার পাশাপাশি আমার (আল্লাহ) জন্যও, আমি তাকে 
ছেড়ে দেই সে আমার সাথে যাকে শরীক করেছে তার সাথেই । অর্থাৎ, তার আমলের জন্য সে কোনো 
পুরষ্কার পাবে না। 


আমি যেমনটা বলেছি, যদিও মতপার্থক্য রয়েছে, এই হাদিসের মাধ্যমে এটাই বুঝা যায় যে তার আমল গ্রহণ 
করা হবে না। কারণ, সে তার অন্তরের প্ররোচনা বা চিন্তার বিরুদ্ধে লড়াই করেনি । এই রিয়া হচ্ছে ফরজ 
নয় এমন আমলের ক্ষেত্রে যা ছেড়ে দিলে ঈমান চলে যাবে না। “৪ক” হচ্ছে যে শয়তানের প্ররোচনার 
বিরুদ্ধে লড়াই/প্রতিহত করে আর “খ” হচ্ছে যে লড়াই/প্রতিহত করে না। 


৪গ. 

এই ধরনে আলোচনা করা হবে আমলের পরে রিয়ার ব্যাপারে। যদি আমল করে ফেলার পর কারো মনে 
এমন কিছু চলে আসে যা তাঁর আমলের ব্যাপারে তাকে প্ররোচনা/কুমন্ত্রনা দেয় তবে এটা তাঁর আমলের 
কোনো ক্ষতি করবে না। কেন? কারণ, রিয়া কাজের (চলাকালীন) মধ্যে থাকে। কাজ আন্তরিকতার সাথে 
আদায় হলে এখানে রিয়া তাঁর কৃত কাজের ক্ষতি করবে না। মনে আছে আমি “৭২%” এর ব্যাকরণগত 
ব্যাখ্যায় কী বলেছিলাম? এটা (9) হাল হিসেবে ব্যবহৃত হয়েছে। অর্থাৎ কাজের পূর্বে বা কাজ করার সময়, 
পরে নয়। 

ফিহি (48) অর্থাৎ এর মধ্যে। এখানে বলা হয়েছে, যে “কাজের মধ্যে” আমার সাথে কাউকে শরিক করে... 
তাই কাজের পরবর্তী বিষয় কাজের কোনো ক্ষতি করবে না। 


মানুষের প্রশংসা কি ইখলাস বিনষ্ট করে দেয়? 
মানুষের প্রশংসা ইখলাস বিনষ্ট করে না। কারণ, হাদিসে এসেছেঃ 

এখানে মূল পয়েন্ট হচ্ছে, 

০৭ ০ ০৯৩ এ 
এক লোক রাসূলুল্লাহকে সা. বলল, একজন কোনো উত্তম কাজ/আমল করল আর লোকেরা তার প্রশংসা 
করল (তার ব্যাপারে বলুন)। রাসূলুল্লাহ সা. বললেন এটা মুমিনের জন্য দুনিয়াতে সুসংবাদের জোয়ার। এই 
হাদিসে এটাই মূল পয়েন্ট। অর্থাৎ, আল্লাহ মুমিনদের অন্তরে উক্ত ব্যক্তির জন্য গ্রহণযোগ্যতা তৈরি করে 
দিয়েছেন। সে যে আমল করে বা যা বলে তা কবুল হওয়ার এটা একটা লক্ষণ ইন-শা-আল্লাহ। এই প্রশংসা 
কি তাঁর আমল বিনষ্ট করেছে কিংবা তাঁর ইখলাস/আন্তরিকতা হারিয়েছে? রাসূলুল্লাহ সা. উত্তর দিয়েছেনঃ 

ইবনে রজব রহ. বলেন, কেউ ইখলাসের সাথে আমল করল আর আল্লাহ তা কবুল করলেন। তারপর 
লোকেরা তাঁর প্রশংসা করল আর এতে সে খুশি হল যে লোকেরা তাঁর আমল পছন্দ করেছে। যেমন, সে 
হয়ত ইখলাসের সাথে তারাবীহ নামাজ পড়াল আর লোকেরা তাঁর নামাজ পড়ানো পছন্দ করল, প্রশংসা 
করল। এটা তাঁর ইখলাসের কোনো ক্ষতি করবে না, যেমনটা ইবনে রজব বলেছেন। আর ইমাম আহমদ 
এবং ইসহাক ইবনে রাহাওয়ী এর মতও এরকম। 

এক লোক রাসূলুল্লাহকে ৷ সা. জিজ্ঞেস করল, কেউ একজন কোনো গোপন আমল করল আর লোকেরা তাঁর 
ইখলাসপূর্ণ আমল দেখে ফেলল, সে ভালো অনুভব করল যে লোকেরা তাঁর আমল সম্পর্কে জেনেছে (তার 


সম্পর্কে বলুন)। রাসূলুল্লাহ সা. বললেন, (এমন হলে) তোমার জন্য দুটি পুরষ্কার ৷ 

রাসূলুল্লাহ সা. বলেন, প্রথম পুরষ্কার হল ইখলাসের জন্য যে, তুমি কেবল আল্লাহর জন্যই ইবাদাত করেছো, 
কাউকে দেখানোর জন্য নয়। কিন্তু তুমি দ্বিতীয় আরেকটি পুরষ্কার পেলে । আর তা হল, লোকেরা তোমার 
আমল সম্পর্কে জানতে পারল। তুমি তাদের জানানোর জন্য আমল করোনি, এমনকি এ কথা চিন্তাও করোনি, 
কিন্ত তারপর তারা আসল আর তোমার আমল সম্পর্কে জানতে পারল । এখন তুমি পুরষ্কার পেলে যে, 
লাগল। 


পঞ্চম ধরনঃ 

মনে করি, কেউ লোকেদের কারণে কোনো আমল ছেড়ে দিল। এটা কি রিয়া? আগের দৃশ্যগুলো ছিল যে, 
কেউ আমল করেছে আর এখানে সে আমল ছেড়ে দেয়। সে হয়ত সোমবার আর বৃহস্পতিবার রোজা রাখে, 
লোকেরা তা জেনে ফেলল আর এ কারণে সে এই আমল ছেড়ে দিল। সে হয়ত মসজিদে মুখস্ত কুরআন 
পড়ছে অথবা সুন্দর/মিষ্টি সুরে তিলাওয়াত করছে, লোকেরা চলে আসায় সে তিলাওয়াত বন্ধ করে দিল। 
রিয়া হওয়ার ভয়ে এভাবে আমল ছেড়ে দেয়া কি রিয়ার মধ্যে পড়ে, এটাও কি এক ধরনের রিয়া? এ 
ব্যাপারে উলামাদের দুটি মত রয়েছে। যদি আমলটি ফরজ/ওয়াজিব হয়ে থাকে তবে তা ছেড়ে দেয়া রিয়া 
হবে। কেননা ফরয/ওয়াজিব ছেড়ে দেয়া পাপ। লোকেদের জন্য আপনি তা ছেড়ে দিতে পারেন না। এই 
ব্যাপারটা পরিষ্কার। আপনি তাদের জন্য আপনার আমল ছাড়তে পারবেন না। বরঞ্চ আপনি আপনার 
নিয়্যাতের সাথে যুদ্ধ করতে থাকতে হবে। নিয়্যাত সহীহ করতে হবে। 


মতপার্থক্য আসে যদি আমলটা সুন্নাত হয় তখন একদল বলেন, রিয়ার ভয়ে আমল (সুন্নাত) ছেড়ে দেয়া 
রিয়া নয়। যদি আমলটা সুন্নাত হয়, সে তা ছেড়ে দিতে পারে, এটা রিয়া হবে না। “তুহফাতুল আহওয়াদ্বীতে” 
আত-তাইবী বলেন, জোরে তিলাওয়াত করা এবং আস্তে তিলাওয়াত করা উভয় ব্যাপারে হাদিস থেকে দলিল 
রয়েছে। আমরা দুটি হাদিসের মেলবন্ধন করি এভাবে যে, যার রিয়ার ভয় আছে তাঁর উচিৎ আস্তে তিলাওয়াত 
করা আর যার রিয়ার ভয় নেই সে জোরে তিলাওয়াত করুক । এটা হচ্ছে একটি মত। আরেকটি মত হচ্ছে, 
রিয়া হয়ে যাওয়ার ভয়ে আমল ছেড়ে দেয়াও একটি রিয়া। ফুদ্বাইল ইবনে আইয়্যাদ রাহি. এর একটি প্রশিদ্ধ 

লোকেদের/লৌকিকতার ভয়ে আমল ছেড়ে দেয়া রিয়া আর লৌকিকতা/লোক দেখানোর জন্য আমল করা 
শিরক। 


তাহলে লোকে কী করবে? সে আমল করতে থাকবে আর তাঁর অন্তরের/শয়তানের ওয়াসওয়াসাকে প্রতিহত 
করার প্রাণান্তর চেষ্টা করতে থাকবে৷ ইন-শা-আল্লাহ সে আরোও বেশি পুরক্কার পাবে। কারণ, সে শয়তানের 
ওয়াসওয়াসার বিরুদ্ধে লড়াই করেছে। ইবনুল জাওযীর “তালবীছ ইবলিছ” কিতাবে আছে, আল হারিছ আল 
কায়েছ রাদ্বি, বলেনঃ 

যখন তুমি নামাজ পড়া অবস্থায় শয়তান তোমার কাছে এসে বলে, তুমি লোক দেখানোর জন্য নামাজ পড়ছ, 
তখন তুমি তোমার নামাজকে আরোও লম্বা করে দাও। শয়তানের ওয়াসওয়াসার বিরুদ্ধে লড়াই করো আর 
নামাজকে লম্বা করে দাও। 


“শরহে ত্বারীকাহ” কিতাবে শয়তানের ফাঁদ সম্পর্কে তিনি বলেন, কেউ হয়ত এমন লোকেদের সাথে সাক্ষাত 
করল যারা ইবাদাতে তাঁর সমপর্যায়ের নয়। হয়ত তাঁরা রাতে তাঁর মত তাহাজ্জুদ পড়ে না অথবা সে যে 
ইবাদাতগ্তলো করে তা তাঁরা করে না। এমতাবস্থায় শয়তান হয়ত তাকে কুমন্ত্রনা দেয় যে, তুমি এসব আমল 
না করা উচিৎ। তুমিও রাতে নামাজ না পড়া অথবা তিলাওয়াত না করা কিংবা দোয়া না করা উচিৎ। কারণ, 
এগুলো রিয়া/অহংকারের কারণ হয়ে যেতে পারে। তারপর সে শয়তানের কুমন্ত্রনায় পড়ে ইবাদাত ছেড়ে 
দেয়। এটা ভুল। এরকম করা উচিৎ নয়। 


এই দুটি মতের মধ্যে অধিকতর বিশুদ্ধ হল যে, বান্দা রিয়ার ভয়ে তাঁর ইবাদাত ছেড়ে দিবে না, এটা উচিৎ 
নয়। এটা সঠিক মত। যাই হোক, কেউ যদি লোকেদের কারণে এরকম ইবাদাত ছেড়ে দেয়, এটা কি তাহলে 
রিয়া? আপনি ঢালাওভাবে এটাকে রিয়া বলতে পারবেন না। এটা নির্ভর করে ব্যক্তির উদ্দেশ্য/নিয়্যাতের 


উপর । কখনো হয়ত এটা রিয়া হবে, কখনো রিয়া হবে না। সারকথা হল, লোকেদের কারণে আপনি ইবাদাত 
ছাড়বেন না। ইবাদাত করুন এবং শয়তানের ওয়াসওয়াসার বিরুদ্ধে লড়ুন। যদিও এরকম ইবাদাত ছেড়ে 
দেয়া রিয়া নয়, যতক্ষণ না ব্যক্তির নিয়্যাতে এমন কিছু আসে যা তার আমল ছেড়ে দেয়াকে রিয়া বানিয়ে 
ফেলে । এটাই সারকথা। 


যখন রিয়া বা লোক দেখানোর বিষয় বা শয়তানের ওয়াসওয়াসা আপনার অন্তর চলে আসে, মনে রাখবেন, 
যখন আপনি দুনিয়াতে কোনো সমস্যার মধ্যে পড়ে যাবেন, আপনি দেখবেন প্রায় সবাই আপনাকে পৃষ্টপ্রদর্শন 
করে সরে যাবে । এমনকি আগেকার উলামারাও একই সমস্যার সম্মুখীন হয়েছেন। আপনি অবশ্যই ভাগ্যবান 
যদি আপনার বিপদে আপনার পরিবারের কেউ আপনার পাশে থাকে । এখন আপনি চিন্তা করুন, আপনি 
কি এ সমস্ত লোকের জন্যই আপনার ইবাদাত করবেন বা ছেড়ে দেবেন? এরা কি এর যোগ্য? এরা কারা? 
এরা কারা যারা দুনিয়াতে আপনার কঠিন এবং বিপদের সময়ে আপনার পাশে থাকে না যখন তাদেরকে 
আপনার খুব বেশি প্রয়োজন ছিল? এরচেয়েও বড় কথা, এরা কি তখন আপনার পাশে দাঁড়াবে যখন আপনি 
আল্লাহ তা'আলার মুখোমুখি হবেন? আর এই চিন্তাই আপনাকে আপনার নিয়্যাত পরিশুদ্ধ করতে সাহায্য 
করবে, এটা উত্তম উদাহরণ আপনার ইখলার বিশুদ্ধ করার জন্য। 


ষষ্ঠ ধরণঃ 

এটাও বেশ প্রচলিত একটি ধরণ। কেউ হয়ত সাধারণত একটি আমল করে না কিন্তু তার চারপাশের 
লোকেরা করছে বলে সেও করছে। তাঁরা রোজা রেখেছে তাই সে ও রোজা রেখেছে। তারা যা করে সেও 
তাদের সাথে থাকে, হয়ত তারা রুমমেট অথবা অন্যকিছু তাই সে তাদের সাথে থাকল । অথবা হয়ত তাঁরা 
ইফতার করল আর সে তাদের সাথে বসল; তারা তাকে বলল যে, চল তারাবীহতে যাই। সে সাধারণত 
তারাবীহতে যায় না কিন্তু তাদের সাথে সেও গেল। এটা রিয়া নয়। 


হানযালা থেকে বর্ণিত এই হাদিসটি শুনুন। তিনি বলেন, আবু বকরের সাথে আমার সাক্ষাত হল। তিনি 
গেছি!” আবু বকর রা. বলে উঠলেন, “সুবহানাল্লাহ!” তিনি এমন কথা শুনে অবাক হয়ে গেলেন। কিন্তু দেখুন 
হাদীসের পরের অংশে কী হচ্ছে- হানযালা (ব্যাখ্যা করে) বললেন, যখন আমরা রাসূলুল্লাহ সা. এর সাথে 
থাকি, তিনি আমাদেরকে জান্নাত ও জাহান্নামের কথা মনে করিয়ে দেন আর যখন আমরা উনার থেকে পৃথক 
হই, আমরা ঘরে আমাদের পরিবার ও সন্তানদের নিয়ে খেলা করি, ব্যস্ত হয়ে পড়ি আর এসব ভুলে যাই। 
আবু বকর রা. বললেন, “আল্লাহর কসম! আমিও অনুরূপ অনুভব করি ।“ তিনি বললেন, চলুন, মুহাম্মাদ সা. 
এর কাছে যাই। তাঁরা রাসূলুল্লাহকে সা. বিষয়টি বললেন। রাসূলুল্লাহ সা. বললেন, আলাহর কসম! তোমরা 


যদি এমন অবস্থায় বহাল থাকতে যেমন তোমরা আমার কাছে থাকাবস্থায় থাকো, ফেরেস্তারা রাস্তায় এবং 
তোমাদের ঘরে তোমাদের সাথে মুসাফাহা (করমর্দন) করত; কিন্তু এক ঘন্টা তার পর আরও এক ঘন্টা, হে 
হানযালা। এরপর এক ঘন্টা আর তারপর আরও এক ঘন্টা, হে হানযালা। অর্থাৎ, এক ঘন্টা ভালোভাবে 
ইবাদাত/ফিকির আর তারপর এক ঘন্টা বিশ্রাম। তারপর আবারও এক ঘন্টা ভালোভাবে ইবাদাত/ফিকির 
আর তারপর এক ঘন্টা বিশ্রাম। তারপর আবারও এক ঘন্টা ভালোভাবে ইবাদাত/ফিকির আর তারপর এক 
ঘন্টা বিশ্রাম। আপনাকে বিশ্রাম নিতে হবে। তিনি সা. তাঁদেরকে বললেন, ঈমান সবসময় একই অবস্থায় 
থাকবে না, ইবাদাতও সর্বদা একই অবস্থায় থাকবে না। এটা বাড়বে কমবে। 

: 088 ৪৭ জা লে - 6৮3 28৮ এ] ০০০ লে এ ১০ 9৬৯ ৩৩ _ 05 2১৮০১) 209 
09০ ৬৮ 0557 El. 05 1 058 5 এ]| 935 2 05 AMS GU এ £ 0৬ €:0585 aids 
4 097৩ ১১০ ০০ ০৯১৯ 8 ০০১৪ Gl) US ৬৫৬ এও ০ 555৬ 2০৩ Ae এ এ এ 
এ] 4095 : ৩৩ জো 0৬ 51085 Uh ০৪ এও 20353) ৩৪ lag AE Al গে 
GU; 7০3 Aye এআ la All ০৬০০ ৮০ ০ ৮5 এ alg Ul ৪০৩ এ a li 
[এ 0৬১) ৩: El এও 53220 Ale এ 2 এ ০৬০ OW | এ] Os ৪ 413১ 
31313 013931 ৬ Bie ১০ ৮৯১৯ 9 ০০৯৪ Gl UES ০৯ 20৯13 ৪ USES die 8541 
Ol cod Ad slg: 2৮০৩ 4৮ 4) la এ] ০৭৭ OB ns Ud 05413 
Bs ৩ 543 ৪১১ ৪১৪ 2০5৪ ০০ 2৯ 2৯ Al ৬৪ ৪১০ ৬৪ ০ ০৩৩৩ 

22053 2505 12855 উ 593 5০3 LL libs ১ 043 22০3 25৮5 1 & 


এখানে মূল কথা হল, তিনি (হানযালা) বলেছেন, যখন আমরা রাসূলুল্লাহ সা. এর সাথে হালাক্কাহ/বৈঠকে 
থাকতাম, আমাদের ঈমান বৃদ্ধি পেত। জান্নাত এবং জাহান্নামের কথা স্মরণ হত। এ বৈঠকে আমাদের 
আমল বেড়ে যেত আর ঈমান মজবুত হত। কারণ তিনি তখন একটি দলের (সাহাবীদের) সাথে আছেন। 
আর যখন তিনি ফিরে যেতেন, বাচ্চা আর পরিবারের সাথে ব্যস্ত হয়ে পড়তেন আর তাঁর ঈমান ও আমল 
কমে যেত। রাসূলুল্লাহ সা. তাকে মুনাফিক্ক বলেননি যেমনটি তিনি নিজেকে মনে করেছিলেন। বরঞ্চ তিনি 
সা. এটাকে স্বাভাবিক বলেছেন। এটা স্বাভাবিক বিষয়, এটা রিয়া নয়। যখন আপনি খোদাভীর ধার্মিক 
লোকেদের সাহচর্যে থাকবেন, আপনার ঈমান এবং আমল বেড়ে যাবে। এজন্যই আপনাকে ভালো বন্ধু 
বেছে নেয়ার জন্য উৎসাহ দেয়া হয়। তাই এই ধরনটি ইখলাসের ঘাটতি বা পরিপন্থি নয়। 


সপ্তম ধরনঃ 
এই ধরন হচ্ছে এমন যে, ব্যাক্তি কেবল দুনিয়ার জন্য ইবাদাত করে অথবা দ্বীন আর দুনিয়া দুটির স্বার্থ 
মিলিয়ে ফেলে। একটি উদাহরণ দিলে ভালো বুঝে আসবে । মনে করুন, কেউ শুধু দুনিয়াবী স্বার্থে হিজরত 


করল, এটা ছোট শিরক। কেউ হয়ত কেবল মাস শেষে মসজিদ/সরকার থেকে বেতন পাওয়ার জন্য 
আযান দেয়, এটা ছোট শিরক । কেউ হয়ত কেবল বেতন পাওয়ার জন্য ইসলাম শিক্ষা দেয়, এটা ছোট 
শিরক। কেউ হয়ত তার আত্মীয়দের দেখতে যায় আর আত্মীয়তার সম্পর্ক বজায় রাখে কেবল সম্পদ 
পাওয়ার লোভে বা দুনিয়াবী স্বার্থে, এটা ছোট শিরক । কেউ হয়ত ইসলাম নিয়ে পড়া-লেখা করে কেবল 
ভবিষ্যতে এর ফায়দা (দুনিয়াবী) হাসিলের জন্য, এটা ছোট শিরক। খেয়াল করুন, আমরা সতর্কভাবে 
প্রতিটা উদাহরনেই বলেছি যে, এই আমলগুলো করা হয় কেবলই দুনিয়াবী স্বার্থে। পুরো কাজটাই করা 
হয় দুনিয়াবী স্বার্থ হাসিলের উদ্দেশ্যে । এটা পরিষ্কার । এখন অন্য একটি দিক চিন্তা করি। 


আমরা একটু আগে কথা বলছিলাম এমন কারো ব্যাপারে যে কেবল দুনিয়াবী স্বার্থে হিজরত করে, দ্বীনের 
কারণে নয়, এটা ছোট শিরক । এর বিপরীত হচ্ছে, কেউ হিজরত করল কেবলই আল্লাহর জন্য, এটা তাঁর 
জন্য পুরঙ্কার। সে হয়ত চায় তাঁর বাচ্চারা একটি মুসলিম দেশে বেড়ে উঠুক, এটা একটা পুরক্কার আর 
এটা প্রকৃত হিজরত। তৃতীয় অবস্থাটা হল এমন, সে তাঁর নিয়্যাতে দ্বীনি এবং দুনিয়াবি স্বার্থ মিলিয়ে 
ফেলেছে। সে দ্বীনও চায়, দুনিয়াও চায়। সে মুসলিম দেশে হিজরত করতে চায় যাতে সে মুসলিমদের 
সাথে বসবাস করতে পারে, কিন্তু সে পাশাপাশি একটা চাকরিও চায়। এটা আমাদের অনেক ভাইদের 
ক্ষেত্রেই হয়ে থাকে যারা মুসলিম দেশগুলোতে হিজরত করে । এখন এই তৃতীয় অবস্থায় সমস্যা হচ্ছে যে 
সে তার নিয়্যাত গুলিয়ে ফেলেছে। এখন এটা নির্ভর করবে শতকরা হারের উপর ৷ যদি তাঁর কাজের 
নিয়্যাতের আশি (৮০) শতাংশ হয় আল্লাহর জন্য আর বিশ (২০) শতাংশ হয় দুনিয়ার জন্য, তবে তা 
শিরক নয়। যদি তাঁর নিয়্যাতের বড় অংশ জুড়েই থাকে দ্বীনের স্বার্থ আল্লাহর জন্য, তবে তা ইন-শা- 
আল্লাহ কবুল হয়ে যাবে আর সে পুরস্কৃত হবে। তবে সে তাঁর মত পুরষ্কার পাবে না যে তাঁর কাজের 
শতভাগই করে দ্বীনের স্বার্থে। পুরষ্কার হবে ব্যক্তির নিয়্যাতের বিশুদ্ধতা অনুসারে ৷ নিয়্যাতের আশি শতাংশ 
আল্লাহর জন্য আর বিশ শতাংশ চাকরির জন্য, এটা শতভাগ আল্লাহর জন্য নিয়্যাতের সমান নয় দ্বিতীয় 
জন কোনো চাকরী খুঁজছে না, কেবল আল্লাহর জন্যই হিজরত করছে। 


এ ব্যাপারটার প্রমান চান? সুরা বাক্কারায় যখন আল্লাহ হান্বীদের ব্যাপারে বলেন, তিনি তাদেরকে ব্যবসা 
তাঁদেরকে ব্যবসার অনুমোদন দিয়েছেন। তিনি (আল্লাহ) বলেন, এখানে কোনো পাপ নেই যদি তোমরা 
তোমাদের রবের অনুগ্রহ তালাশ কর। আর এখানে আল্লাহর অনুগ্রহ হচ্ছে হজ্ব চলাকালীন ব্যবসা । এখানে 
কোনো পাপ নেই। 


কোনো পাপ নেই যদি তোমরা তোমাদের রব্বের অনুগ্রহ তালাশ করো (হজ্ব চলাকালীন ব্যবসা)। (সুরা 
বাক্কারা-১৯৮) 


কারো হজ্বে যাওয়ার নিয়্যাতের শতভাগই যদি থাকে আল্লাহর জন্য আর কারো নিয়্যাতের কিছু অংশ জুড়ে 
যদি থাকে সেখানে কিছু পণ্য বিক্রি করা, দুজনেই পুরষ্কার পাবে; কিন্তু সমান নয়। যদি কারো নিয়্যাতের 
অধিকাংশ জুড়ে থাকে দ্বীনের স্বার্থ কিন্তু কিছু অংশ তথা পঞ্চাশ শতাংশের কম যদি থাকে দুনিয়াবী স্বার্থ, 
ইন-শা-আল্লাহ, আল্লাহ তাঁর আমল কবুল করবেন, তবে সওয়াবের ক্ষেত্রে অবশ্যই সে কম পাবে (তাঁর 
নিয়্যাত অনুযায়ী) ৷ 


এখন মনে করুন, কারো নিয়্যাত এমন যে তার নিয়্যাতের পঞ্চাশ শতাংশ জুড়ে দ্বীনি (আল্লাহর জন্য) আর 
পঞ্চাশ শতাংশ জুড়ে দুনিয়াবী (চাকরী) স্বার্থ, তার ক্ষেত্রে বিষয়টা কী রকম? এটা ছোট শিরক। কারণ, 
হাদিসে এসেছেঃ রে 

রাসূলুল্লাহ সা. একজনকে তীরঙ্কার করে বলেন, তুমি কি আমাকে আল্লাহর সমকক্ষ বানিয়ে দিয়েছ? সে 
এখানে তার দুনিয়াবী স্বার্থকে আল্লাহর সমকক্ষ বানিয়ে দিয়েছে। সে আলাহকে প্রাধান্য দেয়নি। যখন তার 
হিজরতের পুরোপুরি অর্ধেক হয় আল্লাহর জন্য আর অর্ধেক হয় চাকরীর জন্য, সে প্রাধান্যতার দিক দিয়ে 
তার চাকরীকে আল্লাহর সমকক্ষ বানিয়ে দিল। সে এ লোকের মত নয় যার নিয়্যাতের আশি শতাংশ জুড়ে 
আল্লাহর জন্য- দ্বীনি স্বার্থ আর বিশ শতাংশ জুড়ে আছে দুনিয়াবী স্বার্থ । 
সহীহ মুসলিমে আছে, 

এ বিষয়ে প্রমান হল যে, রাসূলুল্লাহ সা. বলেন, যদি কেউ জিহাদে যায় আর যুদ্ধ শেষে কিছু গনীমত (যুদ্ধে 
লব্ধ সম্পদ) নিয়ে ফিরে আসে তাহলে তাঁর পুরষ্কারের (পরকালীন) দুই তৃতীয়াংশ কমিয়ে দেয়া হয় 
দুনিয়াবী পুরক্কারের কারণে । কিন্তু যে কেবল আল্লাহর জন্যই জিহাদ করে আর কিছু না নিয়েই ফিরে 
আসে, সে পরকালে পুরো পুরক্কারই পাবে। 


ইবনে উমার রা. বলতেন, যদি কেউ আল্লাহর জন্য জিহাদে যায় আর কিছু গনীমত নিয়ে ফিরে আসে, 
এখানে কোনো সমস্যা নেই। কিন্তু যে শুধু সম্পদের জন্য বা অন্য কোনো দুনিয়াবী উদ্দেশ্যে জিহাদে যায়, 
এটা কবুল হবে না। আমরা এটাকে উপমা হিসেবে নিতে পারি। হজ্ব, হিজরাত বা অন্যান্য আমলের 
ক্ষেত্রেও ফলাফল অনুরূপ হবে। ইমাম আহমাদ এবং আল-জাওযীরও অনুরূপ মত। 


এই সাতটি ধরণ বা অবস্থার কথা মনে রাখবেন। এগুলো খাতায় লিখে রাখুন। মনোযোগ দিন এবং 
অধ্যায়ন করুন। এখন আমরা আলোচনা করব জ্ঞান অর্জনের ক্ষেত্রে ইখলাস নিয়ে । 


জ্ঞান বা ইলম অর্জনে ইখলাস 
জ্ঞান অর্জন আর ইখলাস একটি অপরটির সাথে অতপ্রোতভাবে জড়িত। ইখলাস ব্যাতিত আপনি জ্ঞান বা 
ইলম অর্জনের তাওফিক অর্জন করতে পারবেন না। আপনি যখন অধ্যায়ন করেন বা ইলম অর্জন করেন, 
আপনি তা আমল করুন আর নিজের মধ্যে ধারণ করুন। ইলম শিক্ষা করা এবং শিক্ষা দেয়ার এই 
সম্মানজনক কাজে আপনার অবশ্যই আল্লাহর সাহায্যের প্রয়োজন। যদি ইলম অর্জন আর ইসলাম শিক্ষা 
দেয়ার ক্ষেত্রে আপনার ইখলাস না থাকে, আল্লাহ আপনাকে আপনার হালতের উপর ছেড়ে দিবেন এবং 
আপনি কোনো সাহায্য পাবেন না। আমরা যারা তালিবুল ইলম, তাদের একথা মাথায় রাখতে হবে যে, 
যদি আমাদের ইখলাস না থাকে তবে আমাদের শাস্তি অন্য যে কারো থেকে বেশি খারাপ/কঠিন হবে। 
যদি আমরা ইলমওয়ালা হতে চাই, চেষ্টা করি আর আল্লাহর কাছে তালিবুল ইলম হওয়ার প্রার্থনা করি, 
কিন্তু আমরা আমাদের নিয়্যাত পরিশুদ্ধ না করি, আমাদের শাস্তি হবে কঠিনতর। আল্লাহ আপনাকে একজন 
তালিবুল ইলম হিসেবে নির্বাচন করেছেন আপনাকে এই ইলমের দ্বারা সম্মানিত করার জন্য। আল্লাহ 
আপনাকে ইলমের মাধ্যমে সম্মানিত করেছেন আর আপনাকে ইলম প্রদান করেছেন। একজন তালিবুল 
ইলমের সবসময় একথা চিন্তা করে হাঁটা উচিৎ যে, আল্লাহ তাঁর মাথায় সম্মানের মুকুট পড়িয়েছেন। কারণ 
আল্লাহ তাকে নির্বাচন করেছেন ইলমের বার্তা ধারণ ও বহন করার জন্য। তাই তাঁর ইখলাসের ঘাঁটতি 
হওয়া যাবে না। 

আল্লাহ যার কল্যান চান, তাকে তিনি দ্বীনের জ্ঞান দান করেন। 


এর বিপরীতার্থ (43 25৫৪৭) হচ্ছে, আল্লাহ যার কল্যান চান না, তাকে তিনি দ্বীনের জ্ঞান থেকে বঞ্চিত 
করেন। এজন্যই আপনি দেখবেন অনেকেই দ্বীনের জ্ঞান থেকে বঞ্চিত। কিছু লোক খুবই উৎসুক থাকে আর 
ইলম অধ্যায়ন করতে চায়, কিন্তু প্রথম দুই বা তিন ক্লাস পরেই তারা হারিয়ে যায়। আল্লাহ তাদের কল্যাণ 
চান না। আল্লাহ আপনাকে এই সম্মানের কাজের জন্য নির্বাচিত করেছেন, কিন্তু যদি আপনার ইখলাসে 
ঘাঁটতি থাকে তাহলে আপনি আল্লাহ ছাড়া অন্য কিছু বেছে নিয়েছেন বা আল্লাহর থেকে অন্য কিছুকে প্রাধান্য 
দিচ্ছেন। আল্লাহর সাথে কি আপনার এরকম ব্যবহার যথার্থ? আল্লাহ আপনাকে সম্মানিত করার জন্য 
নির্বাচন করেছেন। তিনি আপনাকে বেছে নিয়েছেন। তিনি চাইলে অন্য কাউকেও বেছে নিতে পারতেন। 
কিন্ত আপনি আল্লাহর পরিবর্তে অন্য কিছুকে বেছে নিয়েছেন যেখানে আপনাকে আল্লাহ ইলমের মাধ্যমে 
সম্মানিত করার জন্য নির্বাচন করেছেন! 


তালিবুল ইলমের ক্ষেত্রে শাস্তি কঠিনতর। জাহান্নামে কে প্রথমে যাবে? আল্লাহ ক্ষমা করুন; একজন আলিম, 
একজন ক্বারী আর একজন মুজাহিদ! এটা আমাদের জন্য সবচেয়ে ভীতিকর হাদিস। আল্লাহর কসম! এই 
হাদিস গায়ের লোম দাঁড় করে দেয়ার জন্য যথেষ্ট! সে ইলম শিখল, সে জ্ঞানী; সে অধ্যায়ন করেছিল, ইলমও 
অর্জন করেছিল আর এই ইলমই তাকে জাহান্নামে নিয়ে গেল! আমরা আল্লাহর কাছে ক্ষমা চাই। সে ইলম 
শিখেছিল যেন তাকে “আলিম” ডাকা হয় অথবা দুনিয়াবী কোনো স্বার্থে। লোকেরা তাকে সম্মান দিয়েছে, 
উপাধী দিয়েছে । লোকেরা তাকে সম্মান দিয়েছে কারণ আল্লাহ তাকে তার জ্ঞানের বিনিময়ে সম্মান দিয়েছেন; 
সে কেবল দুনিয়ার স্থার্থই বেছে নিয়েছে। দ্বিতীয়জন হল সেই ক্কারী যে এজন্য কুরআন পাঠ করত যাতে 
লোকেরা তাকে “কারী” ডাকে । যাতে লোকেরা বলে, “দেখো, তার কী মিষ্টি কন্ঠ আর দেখো সে কীভাবে 
কুরআন মুখস্ত করেছে!” তৃতীয়জন হলো সেই মুজাহিদ যে যুদ্ধ করেছে এজন্য যে, লোকেরা তাকে “বীর” 
বলবে। 


এই সব ক্ষেত্রেই নিয়্যাতে ইখলাসের ঘাঁটতি রয়েছে। লোকেরা এই তিন শ্রেণির লোকেদের সম্মান করত 
কারন এগুলো সর্বোত্তম শ্রেনীগ্তলোর মধ্যে পড়ে। যারা ভালো কাজের প্রতিষ্ঠা করে আর মন্দ কাজ প্রতিহত 
করে, ক্বারী যে কুরআন তিলাওয়াত করে আর কুরআন শিক্ষা দেয়, আর মুজাহিদ যে উম্মাহকে প্রতিরক্ষা 
করে- এগুলো বিশুদ্ধতম ইবাদাত। আর এজন্যই এরা প্রথমে জাহান্নামে যাবে- কারণ তাদের ইখলাস ছিলনা। 
একজন মুখলিছ, আলিম হওয়ার ক্ষেত্রে যার নিয়্যাত বিশুদ্ধ, একজন কারী আর একজন মুজাহিদ আল্লাহর 
নিকট থেকে জান্নাতের সর্বোচ্চ স্থানের সম্মান পায়। যদি আল্লাহ ইখলাসের কারনে একজন মুখলিস ব্যক্তিকে 
জান্নাতের সর্বোচ্চ মর্যাদা দেন তবে এটাও সত্য যে ইখলাস নেই এমন ব্যক্তি জাহান্নামের সবচেয়ে কঠিন 
শাস্তি পাবে। ইখলাস না থাকলে এরা সর্বপ্রথম জাহান্নামে যাবে । বিপরীতটাও সত্য- যারা তাদের ইখলাসকে 
ঠিক করবে তাঁরা হবে সর্বপ্রথম জান্নাতে প্রবেশকারীদের মধ্য হতে আর তাঁরা পাবে জান্নাতের সর্বোচ্চ স্থান। 
আর যারা ইখলাস ঠিক করবে না, তারা হবে সর্বপ্রথম জাহান্নামী আর সবচেয়ে নিকৃষ্ট জাহান্নামের অধিকারী। 


যদি আমার কোনো বন্ধু থাকত, কোনো ছাত্র অথবা ভাই, আমি তাকে আমার ঘনিষ্ঠ বানাতাম আর সে আমার 
সাথে প্রতারণা করত তাহলে সেটা কি নিকৃষ্টতর হত না একজন অজানা বা আমার কোনো শত্রুর প্রতারণা 
থেকে? এ ব্যাপারে কোনো সন্দেহ নেই। স্মরণ করুন, আমি যখন ছাড়া পাই, আমি একটি টুইট করেছিলাম 
যার শেষে লিখেছিলাম “আমরা মনে রাখব না আমাদের শত্রুদের কথা বা তাদের নির্যাতন, বরঞ্চ (মনে 
রাখব) আমাদের বন্ধুদের নিরবতা আর প্রতারণা ।“ ঘনিষ্ঠ কারো প্রতারণা অনেক বেশি কষ্ট দেয়, যা 
অনেকসময় অজানা কেউ বা শত্রু থেকে হলে তেমন গায়ে লাগে না। আসলে শত্রু বা অজানাদের থেকে 
এমনটা হওয়া স্বাভাবিক । তারা যাই করুক, আপনি তা বা এর থেকেও খারাপ কিছু তাদের থেকে আশা 
করতে পারেন। 


আল্লাহ আপনাকে ইলমের মাধ্যমে সম্মানিত করেছেন, আপনি ইখলাসের সাথে দায়িত্ব আদায় করুন আল্লাহ 
আপনাকে সম্মানিত এই ইবাদাত আর কাজের জন্য কাছে টেনে নিয়েছেন। ইখলাসের ঘাঁটতির মাধ্যমে 
আপনি আল্লাহর সাথে প্রতারণা করবেন না। আপনি এমন কেউ হবেন না যে ইলমের মাধ্যমে সম্মানিত 
হওয়ার পরে আল্লাহকে পিঠ প্রদর্শন করে মানুষকে গুরুত্ব দিয়ে ফেলে। আপনি যখন আল্লাহ ব্যাতিত অন্য 
কাউকে গুরুত্ব দিয়ে ফেলেন, এটা যেন আপনি আল্লাহকে পিঠ প্রদর্শন করলেন। আল্লাহ আপনাকে ইলম 
দান করলেন আর আপনি আল্লাহকে পিঠ প্রদর্শন করলেন আর মানুষকে প্রাধান্য দিলেন যারা আপনাকে 
সেই ইলম দেয়নি! 


এই ব্যাপারে আমাদের দিন-রাত কাজ চেষ্টা হবে। আপনি দেখবেন যে, আপনার ইখলাস যত বাড়বে, 
বারাকাহ তত বাড়তে থাকবে । আপনার জীবনে আর আপনার ইলমে বারাকাহ প্রতিফলিত হবে। আপনার 
জীবনের প্রতিটি ক্ষেত্রেই বারাকাহ প্রতিফলিত হবে ইলমের ক্ষেত্রে ইখলাস থাকার কারণে । আপনি দেখবেন, 
মুখলিছ তালিবুল ইলমকে আল্লাহ তাঁর জীবনে ও সম্পদে বারাকাহ দান করেন। আপনি দেখবেন যে, 
তালিবুল ইলম যার কাছে হয়ত ২০০ টাকাও নেই, মানুষ তাকে সম্পদশালী ভাবে । আল্লাহ তাকে অনুগ্রহ 
করেছেন। আল্লাহ তাঁর জ্ঞান, সম্পদ আর জীবনের সুখ-শান্তিতে বারাকাহ দিয়েছেন। খাঁটি ইখলাসের 
বদৌলতে আল্লাহ (আশ-শাকুর) বান্দার অন্তরে মিষ্টতার বারি বর্ষন করেন আর পরকালের পূর্বে ইহকালীন 
জীবনেই অনুগ্রহ বর্ধন করেন। আর এটাই হচ্ছে আশ-শাকুরের অর্থ- সর্বোত্তম পুরক্কারদাতা। ইখলাসের 
বদৌলতে ইলমে আসে বারাকাহ। আপনি যখন আন্তরিক হবেন, আপনি বেশি অধ্যায়ন করবেন আর বেশি 
ইলম ধারণ করবেন। ইখলাস থাকলে আপনি তা অনুভব করবেন। একই বই যা আপনি পড়ছিলেন অথবা 
কুরআন যা আপনি তিলাওয়াত করছিলেন দীর্ঘদিন যাবৎ- যখন আপনি ইখলাসের সাথে তা করবেন, আল্লাহ 
আপনার অন্তর প্রশস্ত করে দিবেন, আপনার মাথা খুলে দিবেন। আপনি এমন গভীর অর্থসমূহ বুঝতে 
পারবেন যা আপনি চিন্তাও করতে পারেননি । এটা সেই একই বই, পার্থক্য কোথায় তাহলে? ইখলাস। 
ইখলাসের কারণেই আপনি এখন আশ্চর্যান্বিত হবেন যে, কীভাবে আগেকার উলামারা এই আয়াতগুলো থেকে 
শিক্ষা নিয়েছেন! আপনি বলুন, কীভাবে তাঁরা আয়াত থেকে এর শিক্ষাপ্তলো বের করতেন? 


মূল কথা হল, আপনি দ্বীনের পথে আপনার নিয়্যাতকে সহীহ করুন। প্রতিটি শব্দ যা আপনি দাওয়ার সময় 
বলেন, চিন্তা করুন, আমি এই কথা কেন বলছি? আমি এই টুইটটি কেন করছি? প্রতিটা সময়ই আপনি 
আপনার নিয়্যাতের ব্যাপারে চিন্তা করুন। কখনও কখনও আপনি হয়ত সামাজিক যোগাযোগ মাধ্যমে দাওয়াহ 
দিচ্ছেন আর হয়ত আপনাকে কোনো কারণে বিতর্কে জড়িয়ে ফেলা হল কিংবা আপনার কুৎসা রটনা করা 
হল। এই বিতর্কের প্রতিউত্তর দিতে গিয়ে যদি আপনি ভয় করেন যে, আপনি আপনার ব্যক্তিগত ক্রোধ 


থেকে বা প্রতিশোধ নিতে এই প্রতিউত্তর দিচ্ছেন, দ্বীনের জন্য নয়, তাহলে আপনি এই প্রতিউত্তর দেয়া 
থেকে বিরত থাকুন। আপনি নিশ্চুপ থাকুন। কারণ, আপনার জন্য উত্তম যে, প্রতিউত্তর দিয়ে বা ঝগড়া করে 
আপনি আপনার কাজের অর্ধেক আল্লাহর জন্য আর অর্ধেক নিজের জন্য নির্ধারণ না করে আপনি আল্লাহর 
জন্য নিশ্চুপ থাকলেন আর আপনার দাওয়াহ বা কাজের পুরোটাই আল্লাহর জন্য নির্ধারণ করলেন; আর এর 
প্রতিদানই উত্তম। আপনি নিজের আর নিজের ব্যক্তিত্বের কথা চিন্তা করবেন না। আপনার উদ্দেশ্য ঠিক 
রাখুন, নিজের স্বার্থকে নয়। 


যখন ইলম বা জ্ঞানে ইখলাস না থাকে আর তা আমলে পরিনত না হয়, ব্যক্তি তার ইলমের জন্য পস্তাবে 
আর এই ইলম তার উপকার থেকে অপকারই বেশি করবে । ইলম ভক্ত বা অনুসারী পাওয়ার জন্য নয়। 
ইলম মেয়েদেরকে মুগ্ধ করার জন্য নয় অথবা দ্বিতীয়, তৃতীয় বা চতুর্থ স্ত্রী পাবার জন্য কিংবা প্রশিদ্ধি পাবার 
জন্য নয় । তালিবুল ইলমরা কোনো রকস্টার বা কমেডিয়ান/ভাড় নয়। তাঁরা শিক্ষার্থী- জ্ঞান পিপাসু। যেমনটা 
সালাফরা বলতেন, যখন কেউ ইলম তালাশ করতে থাকে, সেটা তাঁর কাজের মধ্যে প্রস্ফুটিত হয়ে উঠে। 
আপনি তাঁর মধ্যে সেটা দেখতে পাবেন। যখন কেউ ইলমের তালাশে নেমে পড়ে, আপনি তার চাল-চলন 
আর চেহারাতেই এর ছাপ দেখতে পাবেন। আপনি তাঁর মধ্যে ভালো পরিবর্তনগ্তলো দেখতে পাবেন। এটাই 
ইলম। ইলম কোনো খেলার বিষয় নয়। একজন আলিম সর্বপ্রথম জাহান্নামে যাবে । আল্লাহর কসম! এটা 
কোনো ফেলনা কথা নয়, আমাদেরকে এটা গুরুত্ব সহকারে নিতে হবে । সাবধান হোন। 


আপনি কি জানেন? এই হাদিস যেটা আমি একটু আগেই আপনাদেরকে বলেছিলাম, আমরা হাদিস বলি 
আর খুব হালকাভাবেই নেই, আবু হুরায়রাহ রা. এই হাদিস বলার আগেই ভয়ে তিনবার অজ্ঞান হয়ে 
গিয়েছিলেন! এই হাদিস যেটায় একজন আলিমের জাহান্নামে প্রবেশ করার বিষয়ে বলা হয়েছে- আবু হুরায়রা 
রা. এটা কাউকে বলার চেষ্টা করছিলেন আর বলার আগেই তিনি তাঁর ইখলাসের ব্যাপারে ভীত হয়ে তিনবার 
বেহুশ হয়ে পড়েন! সুনান আত-তিরমিযীতে বর্ণিত, শাফী আল-আসবাহী (তাবেয়ী) বলেন, 'আমি মসজিদে 
গেলাম আর দেখলাম কিছু লোক এক লোককে ঘিরে আছে। আমি জিজ্ঞেস করলাম, কে এই লোক? একজন 
আমাকে বলল, ইনি আবু হুরায়রা । আমি বললাম, ইনি আবু হুরায়রা! তারপর আমি সেখানে দাঁড়িয়ে থাকলাম 
যতক্ষণ না লোকেরা সেখান থেকে চলে গেল। যখন আমি তাঁর সাথে একা হলাম, আমি বললাম, আপনি 
আমাকে একটা হাদিস শিক্ষা দিন যেটা আপনি রাসূলুল্লাহ সা. থেকে পুরোপুরিভাবে বুঝেছিলেন। শাফী আল- 
আসবাহী বলেন, 

১০2০১ ঞা Cd 
নাশাগা (5%) অর্থ কী? “নাশাগা” অর্থ তিনি একটা দীর্ঘশ্বাস নিলেন আর বেহুশ হয়ে পড়লেন! তিনি হাদিসটি 
বলতে চেয়ে একটি দীর্ঘশ্বাস নিলেন আর বেহুশ হয়ে পড়লেন। তিনি বলেছিলেন, আমি আপনাকে হাদিসটি 


বলব, তারপরই তিনি হুশ হারিয়ে ফেলেন! তিনি জেগে উঠলেন, তাঁর চেহারা মুছলেন আর বললেন, আমি 
আপনাকে হাদিসটি বলব । তিনি হাদিসটি বলতে চাচ্ছিলেন এবং আবারও হুশ হারিয়ে ফেলেন! তিনি একটি 
দীর্ঘশ্বাস ফেলেন আর বেহুশ হয়ে পড়েন। তিনি দ্বিতীয়বারের মত চেহারা মুছেন এবং তৃতীয়বারের মত হুশ 
হারান! এরপর তিনি জেগে উঠেন আর অবশেষে এই হাদিসটি বলতে সক্ষম হন। আবু হুরায়রা কি হাদিসটি 
বলতে ভয় পেয়েছিলেন (অবশ্যই)? আমি আল্লাহর কসম করে আপনাদের জিজ্ঞেস করি, আজকের দিনে 
আমরা এই হাদিস বলার সময় কি করি? আমাদেরকে এই বিষয়ে ভাবতে হবে, নিজেদেরকে ওজন করতে 
হবে। এই জন্যই আমি আপনাদেরকে বলেছিলাম যে, আমাদের আজকের হালাক্কাহ (বৈঠক) আমরা এই 
বিষয়ের উপরেই উৎসর্গ করতে চাই। ইখলাস এত সহজ কিছু নয়, এর উপর অনেক চেষ্টা/কাজ করতে 
হয়। যদি আবু হুরায়রা রা. ইখলাস বিষয়ক এ হাদিস বলতে গিয়ে তিনবার অজ্ঞান হয়ে পড়েন, তোমার 
তাহলে কী অবস্থা হওয়ার কথা ছিল আহমাদ জীবরীল? তোমার তো মুমূর্ধ হয়ে পড়ার কথা ছিল! আল্লাহর 
কসম! এটাই সত্য। 

আবু দাউদ হতে বর্ণিত, যে ব্যক্তি শুধু দুনিয়াবী স্বার্থে ইলম অর্জন করবে, সে জান্নাতের ঘ্বাণও (৪0 ৪১০) 
পাবে না। 


প্রতিটি ছোট কাজ যা আমরা করি- প্রতি ক্ষেত্রেই আমাদের নিয়্যাত পরিশুদ্ধ করতে হবে । যখন কেউ কোনো 
গোনাহ করে, তার অন্তরে একটি কালো দাগ পড়ে যায় যতক্ষণ না সে তাওবা করে তা পরিষ্কার করে, 
আল্লাহ আমাদের ক্ষমা করুন। 


টু BE ALL এট এ, 
(5:0৯) ০৬০৪ সিএ 5 25৪ de 0008 সু 
না! বরঞ্চ তাদের অন্তরসমূহ ঢেকে দেয়া হয়েছে পাপ দ্বারা যা তারা অর্জন করত। (মুতাফফিফিনঃ ১৪) 


যে তার অন্তর থেকে কালো দাগসমূহ পরিষ্কার করবে না, তার অন্তর কলুষিত হয়ে যাবে। আর কলুষিত 
অন্তর একটি উলটে রাখা পেয়ালার মত। আপনি যতই এর মধ্যে পানি ঢালার চেষ্টা করুন, এটা তা ধারণ 
করবে না। এজন্যই আপনি কিছু কিছু মানুষের সাথে কথা বললে দেখবেন যে, আপনি যাই বলুন, তারা 
তাদের পথেই চলতে থাকবে। ইখলাসের ঘাটতিও অনুরূপ যা একটি ছোট কালো দাগের ন্যায় শুরু হয়। 
ছোট ছোট বিষয়ে ইখলাসের ঘাটতি শুরু হয়। এটা একটি চুলের প্যাঁচের ন্যায় শুরু হয় আর আস্তে আস্তে 
দড়িতে পরিনত হয়। ইখলাসের মধ্যে সামান্য ঘাটতি হচ্ছে একটি চুলের প্যাঁচের ন্যায়। যদি আপনি আপনার 
ইখলাসকে পরিশুদ্ধ এবং পরিষ্কার করে, নিয়্যাতের কলুষতা ধৌত করে নিয়্যাতকে খাঁটি করে এই প্যাঁচ 


থেকে নিজেকে ফিরিয়ে না আনেন, আপনি সেই কালো দাগের ন্যায় আরও একটি চুলের প্যাঁচ পাবেন, 
তারপর আরও একটি প্যাচ পাবেন; যতক্ষন না আপনি বুঝতে পারবেন যে, আপনার অন্তর পুরোপুরিভাবে 
ইখলাসহীনতার কঠিন দড়িতে বাঁধা (আটক) পড়েছে । আর যদি এই দড়ি আপনার অন্তরকে একবার বেঁধে 
ফেলে তাহলে সেখান থেকে ফিরে আসা অসম্ভব বা প্রায় অসম্ভব। আর তখনই ইলম অর্জনের লক্ষ্য হয়ে 
পড়ে খ্যাতি অর্জন। শিক্ষা দেয়ার লক্ষ্য হয়ে পড়ে টাকা, সম্মান আর সমাজকে মুগ্ধ করা। তখন দা'য়ী 
পপুলার বা পরিচিত হয় তার ব্যক্তিগত জীবন-চালচলন, সম্পদ আর যেসমস্ত হোটেলে সে যাওয়া-আসা করে 
তার জন্য, তার দাওয়াহর জন্য নয়। তাই আপনার অন্তরকে ইখলাসহীনতার কঠিন দড়িতে বাঁধা পড়ার 
আগেই ছোট-ছোট চুলের প্যাঁচ থেকে মুক্ত করুন। 


ইখলাসের বিষয়ে চিন্তা করলে, প্রাধান্যতার দিক দিয়ে অন্তরের দুটি দিক রয়েছে, সামন আর পিছন (মুদ্রার 
এপিঠ-ওপিঠের ন্যায়)। হয়ত আপনি আল্লাহকে আপনার অন্তরের ইখলাসের মাধ্যমে সামনের দিক (প্রাধান্য) 
দেখাবেন অথবা দুনিয়াবী স্বার্থে মানুষকে সামনের দিক দেখাবেন। হয়ত এটা নয়ত ওটা। আপনি উভয়টি 
একসাথে করতে পারবেন না কারণ মুদ্রায় কেবল একটিই সামনের দিক রয়েছে। যদি ইখলাসের ক্ষেত্রে 
আপনি মানুষকে সামনের দিক দেখান, আপনি আল্লাহকে পেছনের দিক দেখালেন। আর যদি আপনি 
ইখলাসের ক্ষেত্রে আল্লাহকে সামনের দিক দেখান, আপনি মানুষকে পেছনের দিক দেখালেন; আর আপনি 
এই প্রকারেই থাকতে চাইবেন। আপনি আপনার অন্তরকে এই প্রকারের মধ্যেই দেখতে চান। যখন কেউ 
ইলম শিক্ষা করা আর শিক্ষা দেয়ার এই সম্মানজনক কাজে আত্মনিয়োগ করে, সে একটি সরু রেখার মধ্য 
দিয়ে হাঁটে । এখানে খেলা করার কোনো সুযোগ নেই। যখন আপনি বাতাসে ঝুলিয়ে রাখা একটি সরু রেখার 
মধ্যে দিয়ে হাঁটবেন, আপনি কি মাঝপথে বসে থাকবেন আর খেলা-ধুলা করবেন? আপনি সার্কাসে যেমনটা 
দেখেন, তারা কি দড়ির মাঝখানে বসে থাকে আর খেলাধুলা করে? আপনি এরকম একটি সরু রেখার মধ্যে 
হাঁটতে থাকতে হবে। কেউ হয়ত দেখতে পারে তাঁর অনেক ভক্ত হয়ে গেছে, লোকেরা তাঁর কথা শুনছে, 
সে বিতর্কে জিতে চলেছে অথবা মানুষের ভুল শুধরে দিচ্ছে, অথবা যখন কেউ দ্বীনের গুরুত্বপূর্ণ সম্মানিত 
পেশায় নিয়োজিত থাকে, সে হয়ত সফলতা বা বিজয়ের নিদর্শনাবলীও (কারামাত) দেখতে পারে। 
এমতাবস্থায় আপনি আপনার ইখলাসকে শিথিল বা টিলে করে দিতে পারেন না। আর বেশিরভাগ সময় 
এমনটাই হয়ে থাকে । ইখলাসের মধ্যে খুঁত ধীরে ধীরে এটাকে নির্জীব করে ফেলতে পারে যদি ব্যক্তি এই 
কলুষতা প্রতিনিয়ত পরিষ্কার না করে। 


আমরা অপরদিকটা দেখি এখন। আমরা বলেছি যে, জান্নাতের উচ্চ স্থানে থাকবে এমন লোকেরা যারা 
নিজেদেরকে উচ্চ পর্যায়ে নিয়ে গিয়েছে। প্রথমে জাহান্নামে প্রবেশকারী যদি হয় একজন আলিম, একজন 
ক্বারী আর একজন মুজাহিদ, তবে এর উল্টোটাও সত্য । আমরা সবসময়ই বলেছি, আল্লাহ আপনাকে অনন্য 
উচ্চতায় নিয়ে এসেছেন। হজরত মুহাম্মাদ সা. এর পর প্রথম জান্নাতে প্রবেশকারীরা হলেন নবীগন (আ.), 
কারণ তাঁরা আলিমদের সর্দার । তাঁরা ভালোকে প্রতিষ্ঠাকারী আর মন্দকে প্রতিহতকারীদের সর্দার। এজন্যই 


উলামাদেরকে বলা হয় নবীদের উত্তরসূরী। আমল আর কাজের মাধ্যমে যে নবীদের যত বেশি নিকটবর্তী 
সে জান্নাতে প্রবেশের ক্ষেত্রেও নবীদের ততটাই নিকটবর্তী। আপনি যদি এই উচ্চ মর্যাদা আর নবীদের 
সাথে জান্নাতে প্রবেশের এই সম্মান চান, আপনাকে জানতে হবে যে আপনি অনেক উচ্চ পর্যায়ে (স্ট্যান্ডার্ড) 
আসীন হতে যাচ্ছেন। এটা এমনই উচ্চ পর্যায় যেখানে গোলমাল করলে প্রথম জাহান্নামে প্রবেশকারীদের 
মধ্যে পড়ে যাবেন, আল্লাহ ক্ষমা করুন চিন্তা করছেন এটি কতটা ভয়ানক? 


কোনো কোনো সময় ইলম শেখা আর শিক্ষা দেয়াটা কারো জন্য একটা প্রবৃত্তি হয়ে দাঁড়ায় (ব্যক্তিস্বার্থে)। 
এটা অনেকটা খাদ্য, পানি কিংবা সহবাসের মত হয়ে যায়। আমাদের হাতে খুব সময় নেই কিন্তু আমি 
আপনাদের এমন অনেক উদাহরণ দিতে পারব যেখানে ইলম একটি নেশার মত হয়ে গিয়েছে । কিছু লোকেরা 
কেবল শেখার জন্যই শেখে । এটা একটা নেশা আর আনন্দের বিষয়। আমরা ইলম এজন্য শিখি না। আমরা 
আল্লাহর জন্য ইলম অর্জন করি। এটাও (নেশা বা আনন্দ) আরেকটা বিষয় যা থেকে আমরা আমাদের 
অন্তরকে পরিশুদ্ধ করতে হবে । ইলম অর্জন আনন্দের ব্যাপার কিন্তু আমরা তা শিখি আল্লাহর জন্য (নিজেদের 
এবং অন্যদের পরিশুদ্ধ করার জন্য)। আমাদের নবী সা. তাওহীদ শিখেছেন ১৩ বছর ধরে। নূহ আ. তাওহীদ 
(লা ইলাহা ইল্লাল্লাহ) শিক্ষা দিয়েছেন নয়শত পঞ্চাশ বছর যাবৎ। তাঁরা জানতেন যে আল্লাহ তাঁদের এই 
কাজের জন্য নির্বাচন করেছেন আর তাঁরা এজন্য ইখলাসের সাথে এই কাজ আঁকড়ে ধরে ছিলেন। 


এটা বলা অতিরঞ্জন হবে না যে, এই উম্মাহর বেশিরভাগ সমস্যার মূল হচ্ছে ইখলাসের ঘাটতি; বিশেষতঃ 
তালিবুল ইলম আর উলামাদের । যদি আমি আর আপনি আল্লাহর জন্য ইলম শিখি, আল্লাহর জন্যই ইলম 
(বিশুদ্বঅবিকৃত ইলম) শিক্ষা দেই, সম্পূর্ণভাবে আল্লাহর জন্য, আপনি আমাকে বলুন, অত্যাচারী শাসকরা 
তাহলে তাদের মনগড়া ফাতওয়ার জন্য কোথায় পাবে তথাকথিত শায়েখদের? আজকাল কিছু উলামারা খালি 
কাগজের নিচে তাদের স্বাক্ষর আর সীল দিয়ে অত্যাচারী শাসকদের কাছে দিয়ে দেয়। এবার যান আর 
কাগজে যা লিখার লিখে নিন! অত্যাচারী শাসকদের এরকম উলামাদের দরকার হয় ক্ষমতায় টিকে থাকার 
জন্য। সিসির (মিশরের প্রেসিডেন্ট) এদেরকে দরকার, অন্যান্য অতাচারী শাসকদেরও এদেরকে দরকার । 
এজন্যই এরা বারবার তাদের (দুনিয়ালোভী উলামা) কাছেই যায়। এখন যদি উলামাদের ইখলাস থাকত, 
এসমস্ত শাসকরা কোথায় পেত এই লোকেদের? আপনার নিজেকে প্রশ্ন করা দরকার, কেন আমি ইলম 
অর্জন করছি? কেন আমি ইলম শিক্ষা দিচ্ছি? এজন্য যে লোকেরা আমাকে প্রশংসা করবে? এজন্য যে আমি 
অনেক ভালো বেতন পাব? এটা কি এজন্য যে, আজকাল আলেমরা আর দা"য়ীরা ডাক্তার বা উকিল থেকেও 
বেশি উপার্জন করছে? আমরা আগেও এ ব্যাপারে সংক্ষেপে বলেছি কিন্তু আমরা আজকের ক্লাসকে ইখলাসের 
উপরই উৎসর্গ করব ইন-শা-আল্লাহ, যাতে আমরা আমাদের ইখলাসের উপর কাজ করতে পারি। ইখলাসের 
উপর কেবল একটি ক্লাস উৎসর্গ নয় বরঞ্চ তা অনেক বেশি ক্লাসের দাবী রাখে। 


সুফিয়ান আস-সাওরী বলেনঃ 

আমি আমার নিয়্যাতের থেকে বেশি অন্য কিছুর সাথে সংগ্রাম করিনি। একথা সুফিয়ান আস-সাওরী বলছেন! 
ইবনে ওয়াহিব বলেন, আমি সুফিয়ান আস-সাওরীকে দেখেছি যে, তিনি মাগরীবের পর সেজদায় গেলেন 
আর ইশার আযান শোনার আগ পর্যন্ত সেই সেজদা থেকে একবারও মাথা তুলেননি! তাঁর এক সেজদা ছিল 
মাগরীব থেকে এশা পর্যন্ত, আর তিনি বলছেন যে আমি সবথেকে বেশি মুশকিলে পড়েছি আমার নিয়্যাত 
নিয়ে! 


আবু হুরায়রা এ ভয়ে জ্ঞান হারিয়ে ফেলেছিলেন! আলী ইবনে ফুদ্বাইল বলেন, আমি কা’বাকে ঘিরে সাতবার 
হাঁটলাম আর সুফিয়ান আস-সাওরী ততক্ষন এক সাজদাতেই পড়ে ছিলেন। ইবনুল মুবারক বলেন, আমি 
এগার শত আলেম/বিদ্বান থেকে লিখেছি কিন্তু সুফিয়ান আস-সাওরী থেকে জ্ঞানী কাউকে পাইনি । সুফিয়ান 
সাওরী বলেন, ইখলাসের সাথে ইলম অর্জনের থেকে উত্তম কিছু আমার জানা নেই। আর এতকিছুর পর 
সুফিয়ান আস-সাওরী বলছেন যে, তিনি নিয়্যাতের সাথে এত বেশি সংগ্রাম করেছেন আর এটাই সবচেয়ে 
বড় বিষয় যা তাকে সবচেয়ে বেশি মুশকিলে ফেলেছে আর তিনি এর সাথে সংগ্রাম আর বুঝাপড়া করেছেন! 
সুফিয়ান সাওরী যদি এই কথা বলেন! আল্লাহ আমাদের দয়া করুন! আবু ইউসুফ তাঁর ছাত্রদের বলতেন, 
তোমরা আমলের ক্ষেত্রে আন্তরিক (মুখলিস) হও। আমি যেখানেই বিনম্র হয়েছি, আল্লাহ আমাকে উপরে 
টেনে তুলেছেন আর সম্মানিত করেছেন । আর আমি যেখানেই অন্যের তুলনায় উপরে উঠতে চেয়েছি, আল্লাহ 
আমাকে নিচে নামিয়ে দিয়েছেন আর অসম্মানিত করেছেন। ইখলাস হচ্ছে অন্তরের পানিস্বরূপ যা অন্তরকে 
জীবিত রাখে । ইখলাসের ঘাটতি সে পানি শুকিয়ে ফেলে আর অন্তরকে মেরে ফেলে। 


সর্বশেষে, কখনও বলবেন না যে আমি ছেড়ে দিচ্ছি, আমার মনে হচ্ছে এটা অনেক বেশি আর আমার না 
পড়াই ভাল। আমরা ইতোমধ্যে আগের ক্লাসগুলোতে এ ব্যাপারে ইঙ্গিত দিয়েছি। আপনি উচু মর্যাদা চান 
আর সর্বপ্রথম জান্নাতের আটটি দরজা দিয়ে প্রবেশ করতে চান, আপনার মানদন্ডও অনন্য-অসাধারণ হতে 
হবে। হাবিব ইবনে আবি ছাবিত বলেন, 

আমরা ইলম অর্জন করতাম কিন্তু তাতে আমাদের নিয়্যাত বা ইখলাছ ছিল না, অতঃপর লেগে থাকার কারণে 
আল্লাহ আমাদের নিয়্যাতে ইখলাস দিলেন আর তার উপর আমলের তাওফিক দিলেন। 


তাই আপনি লেগে থাকুন আর চেষ্টা করতে থাকুন। আপনাকে এটাই করতে হবে । আপনি আপনার নিয়্যাতের 
অর্জন করতে পারবেন (ইন-শা-আল্লাহ)। যদি আপনি এই ইলম, বিশেষতঃ তাওহীদের ইলম, থেকে কিছু 
না পান কিন্তু এটা আপনার মাথায় আর অন্তরে বিশুদ্ধ তাওহীদ ধারণে সাহায্য করে আর আপনি মৃত্যশয্যায় 
বলতে পারেন লা ইলাহা ইল্লাল্লাহ, তাহলে এটাই লক্ষ্য হিসেবে যথেষ্ট। 


তাওহীদ এবং ইখলাস 

আপনাদেরকে সমসাময়িক একটি ঘটনা বলি। আমার পুরনো এক বন্ধু ছিলেন, একজন শায়েখ আর তিনি 
এরাবিয়ান পেনিনসুলায় একটি মসজিদের ইমাম ছিলেন। আমি কয়েকমাস আগে তাঁর খোঁজ-খবর নিতে 
চাচ্ছিলাম । অবশেষে আমি তাঁর স্ত্রীর সাথে যোগাযোগের মাধ্যম পেলাম। যখন আমি তাঁর ব্যাপারে জিজ্ঞেস 
করলাম, তিনি (স্ত্রী) জানালেন যে তিনি (শায়েখ) প্রায় সাত বছর থেকে জেলে আছেন। কোনো অভিযোগ 
ছাড়াই জেলে আছেন। আমার প্রায় বারো বছর থেকে তাঁর সাথে কথা হয়নি অথবা তাঁর ব্যাপারে কারো 
থেকে কিছু শুনিনি। এরা আমার ভাই যাদের সাথে কিছুদিনের জন্য আমার পরিচয় হয়েছিল এবং তাঁরা 
উলামা, তাই আমি তাঁর ব্যাপারে খোঁজ-খবর রাখছি যে সে মুক্ত হচ্ছে কিনা কিংবা হয়ত কারো দোয়া কবুল 
করা হবে আর সে মুক্ত হবে। 


আমি তাঁর ছেলের নাম খুঁজে বের করলাম যাকে সিরিয়াতে হত্যা করা হয়েছে। আমি ভুলে গিয়েছিলাম যে 
তাঁর একটি ছেলে ছিল কারণ, যখন আমি তাকে চিনতাম তখন তাঁর ছেলে কেবল কিশোর ছিল। আমি 
জানতে পারলাম যে তাঁর ছেলে সিরিয়ায় উসুলুছ ছালাছাহর একজন শিক্ষক ছিল। সে সেখানে ক্যাম্পে 
ক্যাম্পে যেত আর ছোট বাচ্চাদেরকে কুরআন আর উসুলুছ ছালাছাহ শিক্ষা দিত। আসলে আপনি বাচ্চাদের 
উসুলুস ছালাছাহ বা এর অংশবিশেষ বর্ণনা করার যে সমস্ত ভিডিও ক্লিপ দেখেন, এদের বেশিরভাগই তাঁর 
ছাত্র। সে একটি ক্যাম্পে ছিল আর তাঁরা আক্রমনের শিকার হল, অথবা এমন কিছু- আমি নিশ্চিত নই, কিন্তু 
তাঁর ক্যামেরা চালু ছিল আর আমি সেই ফুটেজটি দেখেছি। সে প্রতিবাদ করছিল আর তাঁর ভাইদের সাহায্য 
বিধল। 


আপনি জানেন কি হয়েছিল? বুলেট তাঁর বুকে আঘাত করা মাত্রই মুহুর্তে সে বলে উঠল- আশহাদু আল্লা 
ইলাহা ইল্লাল্লাহ ওয়া আশহাদু আন্না মুহাম্মাদার রাসূলুল্লাহ । সে পনের-বিশবার এটা বলল আর তারপর দুই 


রাক'আত নামাজ পড়ল । কেউ তাকে সাহায্য করতে এগিয়ে আসেনি । একজন সম্ভবত তাকে সাহায্য করতে 
এগিয়ে আসছিল, সেও গুলিবিদ্ধ হল আর দুই রাক'আত নামাজ পড়ল। ক্যামেরা এগুলো সবই রেকর্ড 
করছিল। তারপর সে বলল, হে আল্লাহ! আমি আপনার কাছে এমন দিন থেকে পানাহ চাই যার সন্ধ্যা 
জাহান্নামে পার করতে হয়। এরপর সে কুরআন তিলাওয়াত করতে থাকে মারা যাওয়ার আগ পর্যন্ত যা 
ক্যামেরা রেকর্ড করছিল। 


আমি আল্লাহর নামে জিজ্ঞেস করতে চাই, যখন কেউ গাড়ি দুর্ঘটনায় পড়ে কিংবা দেয়ালে লোহা বিধতে 
গিয়ে আঙুলে আঘাত করে ফেলে, প্রথমে সে কী উচ্চারণ করে? আমি মুহুর্তের মধ্যে বুলেটের আঘাতের 
কথা বলছি না যেখানে সাহায্য করার কেউ ছিলনা, বরঞ্চ কী হয় যখন কেউ দেয়ালে লোহা বিধতে গিয়ে 
দুৰ্ঘটনাক্ৰমে হাতুড়ি দিয়ে হাতে আঘাত করে ফেলে? সে প্রথমে কোন শব্দ উচ্চারণ করে? অথবা সামান্য 
গাড়ি দুর্ঘটনায় পড়লে সে প্রথমে কী বলে উঠে? এটা কি আশহাদু আল্লা ইলাহা ইল্লাল্লাহ নাকি এমন শব্দ 
যা আমরা এই হালাক্কায় উচ্চারণ করাও অশোভনীয়? এটাই তাওহীদ আর ইখলাস। তিনি চারদিকে 
হাঁটছিলেন আর উসুলুছ ছালাছাহ শিক্ষা দিচ্ছিলেন। এটা উসুলুছ ছালাছাহর ফল নয়, এটা হল তাওহীদ আর 
অন্তরের ইখলাসের ফল। 

আল্লাহ মুমিনদেরকে দুনিয়া ও আখিরাতে তাঁদের কথার (যেমন, তাঁরা কেবল আল্লাহরই ইবাদাত করত) 
উপর অটল রাখবেন। {সূরা ইবরাহীমঃ ২২} 


যদি আপনি তাওহীদ থেকে কিছু নাও পান কিন্তু, আপনি হাসপাতালে মৃত্যুশয্যায় শুয়ে অথবা গাড়ি দুর্ঘটনা 
বা এমন কিছু যেখানে আমাদের মৃত্যু হতে পারে, সেখানে বলতে পারেন- লা ইলাহা ইল্লাল্লাহ, তাহলেই 
আপনি তাওহীদের সবচেয়ে বড় আর সবচেয়ে উত্তম ফলই পেলেন। তাওহীদ আর ইখলাস হল যেটা উনিশ 
বছর যাবৎ কারাগারে থাকার পরও কাউকে বলায় যে, পৃথিবীর বুকে আমি সবচেয়ে সুখী মানুষদের একজন । 
এটা কেবল খাঁটি তাওহিদ আর ইখলাসই করাতে পারে। 


